**Obaveštenje o polaganju kolokvijuma on-line**

*Poštovani studenti,*

Obavešavamo vas da će se zbog vanrednog stanja polaganje kolokvijuma i prikupljanje predispitnih poena obaviti elektronskim putem u narednom periodu.

Predispitni poeni će se prikupljati na sledeći način:

* **Prisustvo (5 poena)** - Svi studenti će ostvariti poene na prisustvo.
* **Seminarski rad (10 poena)** - Izradom seminarskog rada na odabranu temu i njegovim vrednovanjem od strane predmetnog asistenta studenti će imati mogućnost da ostvare poene za ovaj vid aktivnosti. Seminarski radovi se moraju predati najkasnije do planiranog roka za završetak semestra tj. do 5.6.2020. godine.
* **Aktivnost (10 poena)** – Izradom zadataka postavljenih na stranicu predmetnog asistenta studenti mogu ostvariti ovaj vid predispitnih poena do 5.6.2020. godine.
* **Drugi Kolokvijum (20 poena) – 19.05. u 8h će na stranici predmetnog profesora biti postavljeni zadaci za polaganje drugog kolokvijuma.** Svi studenti tekuće generacije mogu pristupiti izradi kolokvijuma. Kolokvijum radite u wordu ili ručno na papiru koji ćete slikati i poslati na mail: [sanjavbegovic@gmail.com](mailto:sanjavbegovic@gmail.com) Predviđeno vreme izrade kolokvijuma je 2 školska časa, odnosno 90 minuta od postavljenog materijala. Posle isteka tog vremena predati kolokvijum se neće priznati. Na stranici predmetnog profesora biće postavljeno više grupa u zavisnosti od prezimena studenta. Student radi isključivo grupu koja je njemu dodeljena. Kolokvijum obuhvata izradu zadatka za izračunavanje i raspoređivanje materijalnosti (zadatak koji ste radili i za prkupljanje poena iz aktivnosti) i davanje odgovora na tri pitanja iz sledeće grupe pitanja:

Objasnite materijalnost u reviziji

Koliko puta revizor uzima u obzir materijalnost, i kada

Navedite kvalitativne faktore koji utiču na procenu materijalnosti

Objasnite neke od pristupa za alociranje ocene materijalnosti na pojedine segmente finansijskog izveštaja

Objasnite inherentni rizik

Objasnite kontrolni rizik

Objasnite detekcionni rizik

Na koje načine se prikupljaju dokazi?

U operativnom smislu, pomoću kojih metoda revizor prikuplja dokaze u procesu revizije, objasniti svaku?

Šta su analitičke procedure i kada se koriste?

Osnovne osobine revizijskog dokaza

Kako se mogu kategorizovati tvrdnje menadžmenta u finansijskim izveštajima?

Objasnite značaj konrolnih testova

U čemu je značaj suštinskih testova i koje grupe suštinskih testova postoje?

Šta se podrazumeva pod pojmom glavnog revizora a šta pod pojmom drugog revizora?

Na osnovu čega revizor sagledava da li će koristiti rad interne revizije?

Kada revizor koristi rad eksperta?

Nabrojte i objasnite faze sprovođenja revizije

Od čega se sastoji sistem internih kontrola

Koje elemente uključuje sistem internih kontrola

Šta je kontrolno okruženje

Objasnite kontrolne procedure

Šta je monitoring?

Putem čega se obezbeđuje razumevanje sistema internih kontrola?

VAŽNO: on-line kolokvijum mogu da rade samo studenti tekuće generacije. Svi ostali kolokvijum koji nisu položili rade u ispitnom roku.

**ISPITNI deo** će obuhvatiti gradivo prvog kolokvijuma (kratka okvirna pitanja 1 postavljena na početku semestra) i lekcijska pitanja iz sledeće grupe pitanja:

1. Primena uzorka u reviziji – pojam, cilj, rizik.

2. Statističko i nestatističko uzorkovanje.

3. Metode i tehnike selekcije uzorka.

4. Osnovna obeležja interne revizije.

5. Organizovanje i pozicioniranje interne revizije.

6. Definisanje i osobine dugotrajne materijalne i nematerijalne imovine.

7. Ciljevi revizije dugotrajne materijalne i nematerijalne imovine.

8. Osnovne karakteristike i ciljevi revizije zaliha.

9. Metode revizije zaliha.

10. Osnovne karakteristike i ciljevi revizije potraživanja.

11. Kriterijumi i metode revizije potraživanja.

12. Osnovne karakteristike i ciljevi revizije obaveza prema dobavljačima.

13. Kriterijumi i metode revizije obaveza prema dobavljačima.

14. Osnovne karakteristike i ciljevi revizije kapitala.

15. Osnovne karakteristike i ciljevi revizije dugoročnih obaveza.

16. Kriterijumi i metode revizije dugoročnih obaveza (dugoročnih kredita).

17. Osnovne karakteristike i ciljevi revizije zaposlenih i plata.

18. Završna revizija i poslovi završne revizije – prisustvovanje revizora popisu.

19. Završna revizija i poslovi završne revizije – potvrđivanje salda (konfirmacija).

20. Revizija poslovnih prihoda.

21. Završna revizija i poslovi završne revizije – pribavljanje pisma prezentacije i formiranje mišljenja.

22. Revizijski izveštaj – pismo rukovodstvu i struktura izveštaja revizora.

23. Revizijski izveštaj – izražavanje mišljenja revizora.

Predmetni profesori

*Sanja Vlaović Begović*

*Dragana Bolesnikov*